አሁን የተፈጠረውን እጥረት በምን መልኩ እንፍታው? ልንል ይገባናል፡፡ የዛሬን ብቻ ሳይሆን የወደፊቱንም ራዕይ ባለው አካሄድ ችግሩን ልንቀንሰው ወይም ልናስወግደው ግድ ይላል፡፡ ወዴት እንደምንሄድ በቅድሚያ እንወቅ፡፡ ዘመናዊና ዓለም አቀፋዊ አሠራርን መተግበር አለብን፡፡ አለበለዚያ የምንይዘውና የምንጨብጠውን ያሳጣናል፡፡ ወደ ልማቱ ገባሁ የሚለው ሁሉ የኤሌክትሪክ ኃይል ፈላጊ ነው፡፡ የዓለም ባንክ ባወጣው ሪፖርት በአፍሪካ 625 ሚሊዮን ሕዝቦች የኤሌክትሪክ ኃይል እጥረት እንዳለባቸው ተገልጿል፡፡ እንዲያውም አገራችን ኢትዮጵያ ከሌሎች አገሮች በተሻለ ማደጓን ሪፖርቱ ላይ ገልጿል፡፡ ከ13 በመቶ የኤሌክትሪክ ኃይል ሽፋን ወደ 27 በመቶ ማሳደጓን ለዓለም ይፋ አድርጓል፡፡ ይህ ትልቅ ዜና ነው፡፡